EuroBench/eurobench-wiki-sk-topics huggingface dataset:
Téma: Vrchy
Mount Logan (5 959 m n. m.) je vrch na juhozápade Yukonu a najvyšší vrch v Kanade. Zároveň je po Denali na Aljaške druhým najvyšším vrchom Severnej Ameriky. Leží na území Národného parku Kluane. Je zdrojom dvoch ľadovcov Hubbard (122 km) a Logan. Hora bola objavená v roku 1890 a dostala meno po kanadskom geológovi Sirovi W. E. Loganovi. Prvýkrát na vrchol vyliezol v roku 1925 A. H. MacCarthy spolu s ďalšími členmi svojej výpravy. Existuje 13 rôznych trás na vrchol a výstup je považovaný za jeden z najťažších v Severnej Amerike. Okrem hlavného vrcholu, má hora tri ďalšie vrcholy cez 5 890 m.
Téma: Filmy
Cesta do hlubin študákovy duše je česká filmová komédia režiséra Martina Friča z roku 1939, natočená v prostredí českého gymnázia. Zobrazuje komické príhody vyplývajúce z rôznorodosti pováh študentov (Ladislav Pešek, Rudolf Hrušínský, František Filipovský, Richard Strejka, Vladimír Salač), ich záujmov a rozmarov na jednej strane, a ich pedagógov (Jaroslav Marvan, Jindřich Plachta, Miloš Nedbal, František Kreuzmann, František Vnouček) a ich záujmov, zásad i rozmarov na strane druhej.
Téma: Politici
Maria Damanakisová alebo Maria Damanakiová (novogr. Μαρία Δαμανάκη – Maria Damanaki; * 18. október 1952, Agios Nikolaos, Grécko) je grécka a európska politička. V rokoch 2010 až 2014 bola komisárkou pre rybolov a námorné záležitosti v Európskej komisii vedenej José Barrosom..
Téma: Spisovatelia
Trygve Emanuel Gulbranssen (* 15. jún 1894, Oslo, Nórsko – † 10. október 1962, Eidsberg) bol nórsky spisovateľ a novinár. Aktívne pracoval v nórskom športovom hnutí, zameral sa na športovú činnosť mládeže. Svetovú známosť získal románovou trilógiou Večne spievajú lesy (1933, Og Bakom synger skogen), Zo smrtnej hory fúka (1934 Det Blaser fra Dauingfjell) a Niet inej cesty (1935, Ingen vei går utenom). Ide o rodovú ságu z drsného nórskeho sedliackeho prostredia. Romanticky v nej ale opisuje severskú prírodu v kontraste s tvrdým životom a vzťahy vidieckych Severanov.
Téma: Spisovatelia
JUDr. Franz Kafka (židovským menom: hebr. אנשיל‎ – Amschel; * 3. júl 1883, Praha – † 3. jún 1924, Kierling, Rakúsko) bol pražský po nemecky píšuci modernistický spisovateľ židovského pôvodu, člen tzv. Pražského kruhu (Prager Kreis), jeden z najvýznamnejších prozaikov svetovej literatúry 20. storočia. Vzdelaním bol právnik a povolaním úradník poisťovne. Jeho najdôležitejšími dielami sú poviedka Premena (Die Verwandlung, 1915) a romány Proces (Der Process, 1925) a Zámok (Das Schloss, 1926). Kafkova tvorba sa vyznačovala existencionalistickým a surrealistickým až absurdným poňatím reality, pričom prostredníctvom metafor a symbolov vyjadroval pocity nesúnaležitosti, vyradenosti a izolovanosti prítomné v spoločnosti, v ktorej žil. Vďaka jeho osobitému pisateľskému štýlu sa vo viacerých jazykoch zaužívalo prídavné meno kafkovský (napr. angl. Kafkaesque) na označenie niečoho typického pre alebo pripomínajúceho F. Kafku a jeho tvorbu.
Téma: Vrchy
Koschuta (slovin. Košuta) je najmohutnejší a najdivokejší hrebeň v pohorí Karavanky. Presne po hrebeni Koschuta prechádza rakúsko-slovinská hranica. Jeho dĺžka je približne 10 km a je v ňom 9 samostatných vrcholov vyšších ako 2 000 m. Najvyšší vrchol hrebeňa je v Koschutnikturm / Košutnikov turn (2 136 m). Vrcholy sú rozdelené pomerne plytkými sedlami. Severná strana prudko padá v strmých stenách do Rakúska a vytvára tak zlom s výškou až 600 metrov. Južné svahy pozvoľna klesajú na slovinskej strane k planinám do výšky okolo 1 500 m.
Téma: Spisovatelia
Christo Smirnenski (bulh. Христо Смирненски, vlastným menom Christo Dimitrov Izmirliev (bulh. Христо Димитров Измирлиев; * 17. september 1898, Kukuš, Osmanská ríša; dnešné Grécko – † 18. jún 1923, Sofia, Bulharské cárstvo; dnešné Bulharsko) bol bulharský spisovateľ a novinár. Venoval sa písaniu humoristických básní, poviedok a fejtónov. Jeho lyrika je optimistická, revolučno-patetická, ospevujúca revolučné myšlienky v symbolických, mytologických hyperbolických obrazoch.
Téma: Vrchy
Apo alebo Mount Apo (2 954 m n. m.) je činná sopka v južnej časti ostrova Mindanao na Filipínach, ktorá je najvyšším vrchom ostrovov, ako aj samotnej Filipínskej republiky. Tento plochý bazaltový vrch je porastený tropickým lesom, pričom je súčasťou národného parku Mount Apo, ktorý bol ustanovený 9. mája 1936 na ochranu prírodných výtvorov (vodopády Malasita, horúce pramene Kisinte) a živočíšstva (orlov).
Téma: Vtáky
Darwinove pinky (tiež známe ako „Galapágske pinky“) sú skupina cca 14 druhov spevavcov. Prvýkrát boli objavené a zozbierané Charlesom Darwinom počas druhej cesty lode Beagle na Galapágskych ostrovoch. Názov „Darwinove pinky“ im prvýkrát prisúdil Percy Lowe a popularizoval neskôr David Lack. Ich popularita a známosť vyplýva hlavne z úlohy zohratej pri vzniku Darwinovej evolučnej teórie. Výrazné rozdiely v tvaroch i veľkostiach ich zobákov (umožňujúcich im preto zužitkovávať veľmi rôznu potravu, hoci stále ide o ten istý typ živočícha), iniciovali u neho myšlienku vzniku rôznych živočíchov z jedného spoločného predka.
Téma: Spisovatelia
Svätý Jakub zo Sarugu (* okolo 450, Kurtam, Sýria – † 29. november 521, Batnai) bol sýrsky spisovateľ (básnik) a umiernený monofyzitský biskup. V rokoch 519 až 521 bol diecéznym biskupom v Batnai (Sarugu). Býva prezývaný „flautou Ducha Svätého a harfou veriacej Cirkvi“. Sýrskymi kresťanmi, katolíckymi maronitmi a Arménmi je uctievaný ako svätý. Jeho sviatok pripadá na 29. júna/júla a októbra a 29. novembra (Sýrčania), 25. novembra/septembra (Arméni), 27. január/5. apríl (maroniti).
Téma: Vrchy
Civetta (sova) je 3 220 m vysoká hora, jedna z najmohutnejších v Dolomitoch, výraznej horskej skupine v južných Alpách. Tvorí ju masív s hlavným hrebeňom v orientovaným smere severovýchod – juhozápad s vrcholmi (alebo vežami) Monte Civetta (3 220 m), Piccola Civetta (3 207 m), Punta Tissi (2 995 m), Punta Civetta (2 892 m), Pan di Zucchero (Cukrová homoľa, 2 776 m), Castello di Valgrande (2 680 m), Torre di Valgrande (2 715 m) a ďalšie horolezecky zaujímavé vrcholky v južných rázsochách, napr. Cima su Alto 2 900 m, Torre Venezia (2 337 m) a Torre Trieste (2 436 m). Pojmom je hlavne severozápadná stena, až do 1 200 m vysoká a vyše 4 km široká, s množstvom lezeckých ciest. V oblasti je aj lyžiarske stredisko Civetta. Prvý výstup na hlavný vrchol vykonali v r. 1867 F. F. Tucket, Frenchay, J. a M. Angerreg, S. de Silvestri juhovýchodnou stenou, nie dnešnou normálkou.
Téma: Filmy
Bohémsky život je film režiséra Aki Kaurismäkiho, natočený podľa románu Obrazy zo života bohémy (1851) od francúzskeho spisovateľa Henri Murgera (1822 - 1861). Film mal nemeckú premiéru 27. februára 1992, fínsku premiéru 28. februára 1992, v českých a slovenských kinách (kinokluboch) sa premietal až v roku 2012.
Téma: Spisovatelia
Eduard Petiška (* 14. máj 1924, Praha – † 6. jún 1987, Mariánské Lázně) bol český spisovateľ, básnik, dramatik a prekladateľ. Venoval sa hlavne tvorbe pre deti a mládež. Jeho knihy boli preložené do niekoľko desiatok jazykov. Jeho syn Martin je tiež spisovateľ. Používa umelecké meno Eduard Martin.
Téma: Politici
V prvých parlamentných voľbách v roku 1920, ktoré sa konali v Česko-Slovensku, bolo do jej hornej komory, senátu, zvolených 29 senátorov v rámci 4 volebných krajov, ktoré zaberali územie dnešného Slovenska. Na rozdiel od poslaneckej snemovne, kde bolo pasívne volebné právo od 30. roku života, do senátu mohol byť zvolený občan, ktorý v deň volieb dosiahol 45. rok života.
Téma: Vtáky
Hus vrchovská (iné názvy: hus tibetská, čiernošijka vrchovská, hus indická, hus horská, hus pásikavá; lat. Anser indicus) je zúbkozobec z čeľade kačicovitých. Podľa Medzinárodnej únie na ochranu prírody a prírodných zdrojov hus vrchovská patrí medzi najmenej ohrozené druhy, trend celkovej populácie je klesajúci z dôvodu nadmerného lovu, zberu vajec a ničenia životného prostredia. Na Slovensku bola prvýkrát potvrdená 8. novembra 2003 na Dunaji na Hrušovskej zdrži v katastri Čunova, pravdepodobne unikla z chovu. Druhé pozorovanie pochádza od Poltára, z rybníka Zelené, jeden jedinec bol odfotený 20. mája 2011. Tretí výskyt bol zistený 18. apríla 2013 v prírodnej rezervácii Cúdeninský močiar v Ipeľskom Predmostí, pravdepodobne znovu ide o únik z chovu alebo patrí do introdukovanej populácii žijúcej v západnej Európe.
Téma: Vtáky
Kúdeľníčka lužná alebo kúdeľníčka obyčajná (lat. Remiz pendulinus) je druh spevavca z čeľade kúdeľníčkovité (Remizidae). Obýva palearktídu, v 50. rokoch 20. storočia sa rozšírila do západnej Európy. Podľa Medzinárodnej únie na ochranu prírody a prírodných zdrojov kúdeľníčka lužná patrí medzi najmenej ohrozené druhy, trend celkovej populácie je stúpajúci, trend európskej populácie nie je známy.
Téma: Vrchy
Dubbi je masívny stratovulkán, týčiaci sa na západných brehoch Červeného mora v Eritrei, východne od sopky Erta Ale. Sopku tvoria dve erupčné centrá a niekoľko erupčných trhlín, umiestnených pozdĺž severozápadno-juhovýchodného zlomového systému. Vrchol je pokrytý niekoľkými troskovými kužeľmi a bazaltovým lávovým poľom, rozširujúcim sa na severnej strane až k pobrežiu Červeného mora a pokrývajúcim asi 2 700 km2. Erupcia z roku 1861 sa považuje za jednu z najničivejších sopečných erupcií v Afrike, má na svedomí asi 100 obetí na životoch.
Téma: Medicína
Paradoxný spánok (iné názvy: REM, spánok REM, REM-spánok, rýchle očné pohyby, aktívny spánok, desynchronizovaný spánok, rombencefalický spánok, REM je angl. skratka spojenia rapid eye movement) označuje fázu najhlbšieho spánku, pri ktorom dochádza k sneniu. K sneniu avšak môže dochádzať aj v NREM fázach spánku, avšak sny sú opisované ako fádne a nejasné. Sny konajúce sa v REM fáze spánku sú živé a bizarné. Ak sa dívame na časový profil prirodzeného spánku z hľadiska trvania a striedania fázy NREM-spánku a REM spánku, na zvislej osi je mozgová aktivita v Hz, na horizontálnej osi vyobrazený čas trvania spánku. Jeden cyklus REM a NREM spánku trvá 90 minút, avšak aktivita REM spánku je tesne pod úrovňou bdenia, čím sa môžeme domnievať, že REM spánok je spánok plytký. Nie je to tak. Je to ten najhlbší spánok, avšak aktivita mozgu práve v tejto fáze stúpa na hodnoty pripomínajúce bdenie, zobrazujú sa naň vlny podobné beta-vlnám, ktoré sú charakteristické pre zobudeného človeka. REM spánok tvorí 15-20% z celkového trvania spánku, aktivita mozgu je v ňom o 30-40% vyššia ako vo fáze bdenia. Sú preň charakteristické alfa, theta a pílovité vlny s vysokými frekvenciami pripomínajúcimi bdelú aktivitu mozgu. Avšak mozog je v tejto fáze "odpojený" od tela ako ochranný mechanizmus pred realizáciou snových pohybov. Dochádza teda k úplnému vymiznutiu svalového tonusu okrem okohybných a autonómnych (aj dýchacích) svalov. Srdcová aktivita a frekvencia dýchania sú zvýšené, dýchanie je rýchle a plytké. Dochádza k transformácii primárnej pamäti na pamäť sekundárnu - slabé spomienkové asociácie sa menia na silné spomienky. Dochádza tu k výraznej prestavbe a regenerácii CNS. Nástup paradoxného spánku riadi štruktúra locus caeruleus v dorzálnej časti hornej polovici mosta. Paradoxný spánok sa vyskytuje len u stavovcov. Najvýraznejšie je zastúpený u cicavcov - viac u mäsožravcov než u bylinožravcov. Z hľadiska ontogenézy sa pozoruje opačná súvislosť - paradoxný spánok trvá 2-krát dlhšie u nov
Téma: Rieky
Dunaújváros (po slovensky Dunajské Nové Mesto; v rokoch 1951 – 1961 Sztálinváros – Stalinovo mesto) je mesto so župným právom v strednom Maďarsku pri rieke Dunaj v Stoličnobelehradskej župe. Má rozlohu 52,66 km² a 48 104 obyvateľov (1. január 2011).
Téma: Spisovatelia
Jeff Lindsay vlastným menom Jeffrey P. Freundlich, (* 14. máj 1952, Miami, Florida, USA), je americký dramatik a spisovateľ detektívnych románov, autor série kníh o sociopatovi Dexterovi Morganovi. Prvá kniha zo série Dexter, Drasticky desivý Dexter (ktorú chcel nazvať Pinocchio Bleeds) bola pôvodne nominovaná na cenu Edgar Award v kategórii Best first novel by an American author. Jeho meno ale zo zoznamu odstránili, keď sa organizácia Mystery Writers of America, ktorá udeľovanie cien zabezpečuje, dozvedela, že autor predtým vydal už niekoľko kníh pod iným umeleckým menom Jeffrey P. Lindsay. Na svojich prvých dielach spolupracoval s manželkou Hilary Hemingwayovou, neterou Ernesta Hemingwaya.
Téma: Vtáky
Čajka trojprstá (lat. Rissa tridactyla) je druh čajky z čeľade čajkovité (Laridae). Obýva holarktídu a hniezdi najmä v oblastiach, kde teplota mora v letnom období dosahuje do 10 °C. Podľa Medzinárodnej únie na ochranu prírody a prírodných zdrojov kuvičok obojkový patrí medzi zraniteľné druhy, trend celkovej populácie je klesajúci, od roku 1975 sa znížila o 40%, čo znamená v prepočte 30 – 49% za obdobie troch generácií (39 rokov). Podľa viacerých prieskumov mnohých krajín stavy v Európe od roku 1980 silno poklesli, takisto viac ako o 40% za obdobie troch generácií (39 rokov), pričom viac ako polovica svetovej populácie žije v Európe. Podobný prudký pokles bol zistený v Aljaške. Približne 15% celosvetovej populácie žije v severovýchodnej oblasti Tichého oceánu a asi 5% v severozápadnej časti Atlantického oceánu, kde je sú jej stavy stabilné alebo mierne klesli asi o 15%. Populácia v severnom Tichom oceáne v deväťdesiatych rokoch dvadsiateho storočia prudko poklesla a odvtedy sa opäť obnovila.
Téma: Rieky
Pohronský Ruskov je obec na Slovensku v okrese Levice. Podľa sčítania v roku 2021 malo v obci 41,8% slovenskú, 45,5% maďarskú, 2,7% rómsku, 0,3% českú a 9,4% nezistenú národnosť.
Téma: Filmy
Alica v krajine zázrakov je fantasy film z roku 2010, ktorý režíroval Tim Burton, scenár napísala Linda Woolvertonová a v ktorom hrajú Mia Wasikowska, Johnny Depp, Helena Bonham Carterová, Anne Hathawayová, Crispin Glover, Michael Sheen a Stephen Fry. Je to rozšírenie románov Lewisa Carrolla Alica v krajine zázrakov a Za zrkadlom. Film využíva techniku, ktorá spája hercov a animáciu. Vo filme má Alica 19 rokov a vracia sa do Podzeme, na miesto, ktoré predtým navštívila pred trinástimi rokmi. Dozvie sa, že je jediná, ktorá môže zabiť Jabberwocka, draka, ktorého ovláda Červená kráľovná a terorizuje ním obyvateľov Podzeme. Burton povedal, že pôvodný príbeh o Krajine zázrakov bol stále o dievčati, ktorá prechádza od jednej divnej postavy k druhej a nikdy necítil citové prepojenie, tak to chcel spraviť viac ako príbeh než ako sled príbehov. Tento film nepredstavuje pokračovanie predchádzajúcich filmov alebo ich prerobenie. Film mal premiéru na Odeon Leicester Square v Londýne 25. februára 2010 a na Slovensku 11. marca 2010 v klasickej 2D kvalite a vo vybraných kinách v 3D.
Téma: Medicína
Endoskopia je lekárska vyšetrovacia metóda, umožňujúca priame prehliadnutie telesných dutín pomocou optického prístroja - endoskopu. Uplatňuje sa v mnohých lekárskych odboroch. V súčasnosti umožňujú aj vykonanie endoskopických výkonov a operácii, takže pacienti sú ušetrení od náročnejších operácii z otvoreného prístupu. Endoskopy sa zavádzajú do tela prirodzenými telesnými otvormi, alebo cez malé umelo vytvorené otvory, ktoré sa rýchlo hoja a zanechávajú malé jazvy. Endoskopia sa využíva v humánnej aj veterinárnej medicíne. Použitie obdobných zariadení v priemysle sa nazýva boroskopia.
Téma: Spisovatelia
JUDr. Jan Cyž (nem. Johann Ziesche; * 13. január 1898, Säuritz, Nemecká ríša – † 21. september 1985, Budyšín, NDR) bol lužiskosrbský právnik, publicista a redaktor. Bol významným predstaviteľom lužicko-srbského národného hnutia v 20. storočí.
Téma: Politici
Ján IV. Jesenák (historicky: Jeszenák de Királyfia, maď. Jeszenák János) (* 22. január 1800, Bratislava, Uhorsko – † 10. október 1849, Pešť, Uhorsko) bol uhorský barón a politik. Narodil sa v dome na dnešnej Ventúrskej ulici v rodine baróna Jána III. Pavla Hermana Jesenáka de Királyfia a jeho manželky Jozefíny Kristíny von Tutzentallerovej. V rokoch 1840, 1844 a 1847 pôsobil ako opozičný poslanec, v roku 1849 ako hlavný nitriansky župan. Zúčastnil sa v uhorskom odboji, za čo ho vojenský súd odsúdil na smrť zastrelením. Ján Jesenák bol ženatý s Alojziou rod. Forgáčovou (1810 – 1891). Barónove telesné pozostatky sa nachádzajú od roku 1867 v rodinnej hrobke na evanjelickom Cintoríne pri Kozej bráne v Bratislave. V maďarskej literatúre je uvádzaný ako národný mučeník, v Budapešti je po ňom pomenovaná ulica.
Téma: Vtáky
Alex (máj 1976 – 6. september, 2007) bol papagáj sivý (žako) a subjekt tridsaťročného výskumu zvieracej psychologičky Irene Pepperbergovej. Výskum Alexa začal na Arizonskej univerzite neskôr na Harvardovej univerzite a na Brandeis University. Vo veku približne jedného roka tohto papagája profesorka Pepperbergová kúpila v obchode s domácimi maznáčikmi, tzv. Pet Shope. Meno „Alex“ je akronym pre anglický výraz „avian language experiment“, či „avian learning experiment“. Tento papagáj bol porovnávaný s Albertom Einsteinom, vo veku dvoch rokov správne odpovedal na otázky, ktoré dokážu odpovedať až šesťročné deti. Pred Pepperbergovej výskumom Alexa, vo vedeckej komunite všeobecne panoval názor, že na zvládnutie zložitých problémov týkajúcich sa jazyka a porozumenia je potrebný veľký mozog primátov. Vtáky neboli považované za inteligentné, pretože ich jediným bežným spôsobom komunikácie vo vzájomnej interakcii bolo napodobňovanie a opakovanie zvukov. Alexove pokroky však podporili myšlienku, že vtáky môžu byť schopné na základnej úrovni uvažovať, ako aj tvorivo používať slová. Pepperbergová píše, že Alexova inteligencia bola na úrovni, ktorá je porovnateľná s delfínmi a ľudoopmi. Uviedla tiež, že zdá sa, že Alex v niektorých ohľadoch dosahoval inteligenciu päťročného človeka, pritom do doby, kedy zomrel, ešte stále nevyužil svoj úplný potenciál. Bola presvedčená, že v čase svojej smrti dosiahol Alex emocionálnu úroveň dvojročného človeka.
Téma: Medicína
Pacient (z lat. patiens = trpezlivý, trpiaci < lat. pati = znášať, trpieť) je človek, ktorý sa z najrôznejších príčin dostal do starostlivosti lekára – utrpel úraz, má infekčné, zápalové, nádorové alebo iné ochorenie. Ak ide o preventívnu prehliadku, z psychologických dôvodov sa často používa termín klient.
Téma: Rieky
Dunajská Streda (maď. Dunaszerdahely, nem. Niedermarkt, heb. סרדאהלי) je okresné mesto okresu Dunajská Streda na južnom Slovensku ležiace v Trnavskom kraji v Podunajskej nížine.
Téma: Vrchy
Mousâ ‘Alli alebo (po amharsky) Musa Ali Tärara (iný prepis: Musa Ali Terara) je výrazný stratovulkán, týčiaci sa do výšky 2 028 m na hraniciach Etiópie, Eritrey a Džibutska. Je to najvyšší vulkán v oblasti a zároveň je to najvyšší vrch Džibutska. Jeho stavba je tvorená prevažne trachytmi a ryolitmi. Vrchol sopky je tvorený kalderou, ktorej dno je pokryté ryolitovými lávovými dómami a lávovými prúdmi.
Téma: Politici
Karel Schwarzenberg (v nemčine celým menom Karl Johannes Nepomuk Josef Norbert Friedrich Antonius Wratislaw Mena von und zu Schwarzenberg; * 10. december 1937, Praha, Česko-Slovensko – † 12. november 2023, Viedeň, Rakúsko) bol potomok šľachtického rodu Schwarzenbergovcov, český politik, bývalý minister zahraničných vecí Česka. Bol zakladajúcim členom strany TOP 09, do svojho úmrtia bol jej čestným predsedom. Karel Schwarzenberg zastával funkciu vedúceho kancelárie prezidenta ČSFR Václava Havla. Vo vláde Petra Nečasa bol vicepremiérom a ministrom zahraničných vecí. Funkciu šéfa diplomacie zastával aj v rokoch 2007 – 2009 v druhej vláde Mirka Topolánka. V prvom kole prezidentských volieb v roku 2013 prekvapivo získal druhé miesto. Schwarzenbergovi odovzdalo hlas 23,4 % voličov, na prvého Miloša Zemana stratil len 0,81 %. Obaja postúpili do druhého kola. V druhom kole však Schwarzenberg získal len 45,19 % hlasov, Zeman 54,80 %. Za nového prezidenta Česka bol zvolený Miloš Zeman. Pohreb sa uskutočnil 9. decembra 2023 v Katedrále svätého Víta.
Téma: Rieky
Silistra (po bulharsky: Силистра) je mesto v severovýchodnom Bulharsku, ktoré vytvára rovnomennú oblasť. Je zároveň administratívnym centrom rovnomenného okresu.
Téma: Politici
Kathleen O'Dayová Wynnová (angl. Kathleen O'Day Wynne; * 21. máj 1953, Toronto, Ontário, Kanada) je kanadská politička a 25. premiér Ontária. V úrade bola od roku 2013 do roku 2018, je členkou provinčného parlamentu za obvod Don Valley West, reprezentujúc Ontario Liberal Party. Bola prvou ženou vo funkcii premiéra Ontária, prvým otvorene gay predsedom vlády v Kanade a druhým otvorene gay predsedom vlády v anglicky hovoriacom svete po bývalom guvernérovi New Jersey Jimovi McGreeveyom.
Téma: Spisovatelia
Anastáz Knihovník (iné mená: Anastázius Knihovnik, lat. Anastasius Bibliothecarius, ako protipápež Anastáz III.; * okolo 800/810/pred 817, asi Rím – † 877 až 879, asi Rím) bol latinský učenec, spisovateľ a prekladateľ z gréčtiny. Kardinál kňaz a protipápež v auguste až septembri 855, vplyvný poradca, bibliotekár a kancelár pápežov 9. storočia. Býva označovaný titulmi ako: „najväčší grécky učenec svojej doby na Západe“, jeden z „najvýznamnejších západoeurópskych vzdelancov svojej doby“ či ako jedna „z najvýznamnejších osobností svojej doby“. Bol vedúcim odborníkom na byzantské záležitosti 9. storočia.
Téma: Futbal
Minifutbal je forma futbalu pre deti (od 6 – 10 rokov). Hrá sa s počtom hráčov 6 + 1, max. 7 + 1 a hrá sa na ihrisku veľkosti polovice hracej plochy futbalového ihriska na bránky o rozmeroch 5 x 2 m. Hrací čas je dvakrát 25 minút. Hrá sa podľa pravidiel futbalu. Ofsajd neplatí. Minifutbal využívajú súťaže prípraviek. Toto označenie sa niekedy používa ako synonymum pre malý futbal a kedysi to bolo i jedno z navrhovaných označení pre nohejbal.
Téma: Futbal
Cristhian Andrey Mosquera Ibargüen (* 27. jún 2004, Alicante, Španielsko) je španielsky profesionálny futbalista, ktorý hráva na poste obrancu v anglickom klube Arsenal.
Téma: Spisovatelia
Michelagniolo di Ludovico di Buonarroto Simoni alebo Michelangelo Buonarroti (* 6. marec 1475, Caprese (dnes Caprese Michelangelo), Florentská republika – † 18. február 1564, Rím, Pápežský štát) bol taliansky sochár, maliar, architekt a básnik, ktorého dielom vyvrcholila renesancia a začal sa barok. Je autorom freskovej výzdoby Sixtínskej kaplnky vo Vatikáne a slávnej mramorovej sochy Dávida.
Téma: Rieky
Tulln an der Donau je mesto v rakúskej spolkovej krajine Dolné Rakúsko a sídlo rovnomenného okresu. Má rozlohu 72,23 km², žije tu 14 721 obyvateľov (2010) a jeho nadmorská výška je 180 m n. m.
Téma: Vtáky
Lastovička červenochrbtá alebo lastovička skalná (lat. Cecropis daurica, Hirundo daurica) je spevavec a patrí do čeľadi lastovičkovité. Je rozšírená v Stredomorí, obýva aj sever Afriky a smerom na východ Malú Áziu, Irak až po Indiu. Na Slovensku bola zistená prvý raz 13. mája 2006 v obci Mikušovce, pozorovanie hodnotené ako náhodný zálet bolo akceptované Faunistickou komisiou Slovenskej ornitologickej spoločnosti/BirdLife Slovensko. V zozname vzácnych a zriedkavých druhov vtákov databázového systému Birding Slovakia nie sú žiadne ďalšie údaje. Podľa Medzinárodnej únie na ochranu prírody a prírodných zdrojov lastovička červenochrbtá patrí medzi najmenej ohrozené druhy, celková populácia je stabilná a taktiež európska populácia bola v rokoch 1980 – 2013 stabilná.
Téma: Spisovatelia
Svätý Roman Sladkopevec (iné mená pozri nižšie ;* okolo 485/490, Emesa – † po 555/okolo 560/do 565, Konštantínopol) bol byzantský klerik a hymnograf zo Sýrie. Podľa niektorých názorov mal možno židovský pôvod. Je považovaný za najvýznamnejšieho byzantského básnika a býva označovaný aj ako kresťanský Pindaros. Je mu pripisovaný hymnus Akatist ako aj autorstvo viac než tisícich hymnov. Bol vynálezcom kontakionu. Pravoslávnou a Katolíckou cirkvou je uctievaný ako svätý, jeho sviatok sa slávi 1. októbra.
Téma: Politici
Aľona Igorevna Aršinovová, (rus. Алёна Игоревна Аршинова; * 3. marec 1985, Drážďany, Nemecko) je ruská politička a sociologička, absolventka Fakulty sociológie na Moskovskej štátnej univerzite. Je členkou politickej strany Jednotné Rusko a podpredsedníčkou Výboru pre vzdelávanie Štátnej dumy Federálneho zhromaždenia Ruskej federácie.
Téma: Rieky
Schärding je okresné mesto v Rakúsku v spolkovej krajine Horné Rakúsko v okrese Schärding. Žije tu 4 884 obyvateľov (31. 12. 2011). K 1. januáru 2021 malo 5 216 obyvateľov.
Téma: Futbal
Abel Luís da Silva Costa Xavier (* 30. november 1972, Nampula, Mozambik) je bývalý profesionálny futbalista a reprezentant Portugalska. Abel Xavier bol obranca, ktorý hrával vo viacerých krajinách za rôzne kluby. Je známy pre jeho excentrické účesy. V roku 2013 pôsobil aj ako tréner portugalského klubu S.C. Olhanense.
Téma: Vtáky
Morský vták (množné číslo: morské vtáctvo alebo morské vtáky) je každý vták prispôsobený životu na mori. Hoci sa morské vtáky výrazne líšia svojim životným štýlom, správaním a fyziológiou, často vykazujú nápadne rovnaké rysy, ktoré sú výsledkom konvergentného vývoja. Tieto rysy sa vyvinuli v dôsledku tlakov rovnakého životného prostredia, ktoré viedlo k podobným adaptáciám. Prvé morské vtáky sa vyvinuli v období kriedy a moderné čeľade morských vtákov sa prvýkrát objavili v paleogéne. Všeobecne platí, že morské vtáky žijú dlhšie, pária sa neskôr a majú menej mláďat než ostatné vtáky, no do svojich potomkov investujú viac času. Väčšina druhov hniezdia v kolóniách, ktorých veľkosť sa pohybuje od niekoľko desiatok až po milióny vtákov. Veľa druhov je známych svojimi dlhými každoročnými migračnými trasami. V niektorých prípadoch vtáky prekračujú rovník alebo oblietajú Zem. Potravu nachádzajú na povrchu morskej hladiny alebo pod vodou. Popri ostatných morských živočíchoch niekedy jedia aj iné druhy morských vtákov. Morské vtáky môžu byť vysoko pelagiálne (žijúce na šírom mori), pobrežné a v niektorých prípadoch trávia časť roka na súši. Ľudia vstupovali do kontaktu s morskými vtákmi už od dávnej minulosti. Vtáky poskytovali ľuďom potravu, navádzali rybárov k zásobárňam rýb a pomáhali námorníkom objaviť pevninu. Veľa morských vtákov je v súčasnosti ohrozených ľudskou činnosťou a prebiehajú preto početné opatrenia na ich ochranu.
Téma: Rieky
Ruse (bulh. Русе) je piate najväčšie mesto v Bulharsku, v ktorom žije okolo 175 600 obyvateľov. Nachádza sa v severozápadnej časti krajiny, na pravom brehu Dunaja, oproti rumunskému mestu Giurgiu, 300 km od hlavného mesta Sofia a 200 km od bulharského čiernomorského pobrežia. Je to najdôležitejší riečny prístav v Bulharsku, ktorý obsluhuje významnú časť medzinárodného obchodu krajiny. Mesto je známe svojou neobarokovou a rokokovou architektúrou z 19. a 20. storočia.
Téma: Futbal
Dunfermline Athletic Football Club je škótsky futbalový klub so sídlom v meste Dunfermline. V roku 2007 po siedmich sezónach v Scottish Premier League klub zostúpil do druhej najvyššej súťaže. Klub sa prebojoval až do finále Škótskeho pohára, kde podlahli Celticu. Klub bol úspešný v 60. rokoch, keď sa dostal trikrát do finále Škótskeho pohára (z toho dvakrát v rokoch 1961 a 1968 boli úspešný). V roku 1969 sa klub prebojoval až do semifinále Pohára víťazov pohárov UEFA, kde podlahol neskoršiemu víťazovi Slovanu Bratislava.
Téma: Filmy
… a spravodlivosť pre všetkých (angl. …And Justice for All) je americký film z roku 1979. Hlavnú rolu v ňom stvárnil Al Pacino nominovaný za svoj výkon na Oscara. Ďalšiu nomináciu film získal aj za scenár.
Téma: Medicína
Chronická obličková choroba (tiež Chronické ochorenie obličiek, skratka CHOCH, často používaná aj CKD - angl. Chronic Kidney Disease) je charakterizovaná postupnou stratou funkcie obličiek - zlyhaním obličiek v dôsledku ich ochorenia - glomerulonefritídy, tubulointersticiálnej nefritídy, alebo poškodenia obličiek pri inom ochorení - artériovej hypertenzii, diabetes mellitus, systémovom ochorení spojiva atď. K poškodeniu obličiek dochádza často dlhodobo bez zjavných symptómov, ktoré by chorému spôsobili závažné zdravotné problémy.
Téma: Futbal
Akira Macunaga (jap. 松永 行; * 21. september 1914, Šizuoka – † 20. január 1943, Guadalcanal) bol japonský futbalista. V roku 1936 Macunaga odohral 2 zápasy za Japonské národné futbalové mužstvo. Reprezentoval Japonsko na Letných olympijských hrách 1936.
Téma: Vrchy
Denali alebo Mount McKinley na Aljaške je s výškou 6 190 metrov (20 310 stôp) najvyšším vrcholom v Severnej Amerike. Je tiež centrom Národného parku Denali.
Téma: Rieky
Vážska vodná cesta (VVC) je plánovaná a sčasti realizovaná vodná cesta medzinárodného významu spájajúcej mesto Žilinu s Dunajom. Južné napojenie Váhu na Dunaj je mimoriadne významné. Splavenie Váhu umožní priamy export výrobkov podnikom ležiacich v blízkosti Vážskej vodnej cesty (napr. SES Tlmače, Drôtovňa Hlohovec, Duslo, a. s. Šaľa) do záujmových oblastí vodnou dopravou. Napojením na Dunaj je Slovensko z hľadiska vodnej dopravy priamo napojené cez Prieplav Rýn-Mohan-Dunaj na medzinárodnú sieť vodných ciest 15tich európskych štátov. Južné prepojenie smeruje prepravu aj do Grécka, Turecka a do štátov blízkeho a ďalekého Východu. Napojenie na vodný koridor Dunaj-Odra-Labe prostredníctvom alternatívnej trasy Váh-Morava otvára možnosti priameho spojenia Slovenska s baltskými prístavmi, ale aj integrovanie do siete vodných ciest Bieloruska, Ukrajiny a Ruska Lode by dosiahli Žilinu prekonaním pätnástich plavebných komôr. Na prípadné prepojenie s Odrou by bolo treba ďalších viac ako pätnásť plavebných komôr a lodných výťahov. Alternatívne pri vybudovaní 2100 metrov dlhého preplavného tunela by lode medzi Žilinou a Bohumínom museli prekonať asi trinásť plavebných komôr a lodných výťahov. Projekt Vážskej vodnej cesty nie je konkurenciou vodného koridoru Dunaj-Odra-Labe. „Stratégia prípravy vodnej cesty Dunaj-Odra-Labe nie je chápaná ako konkurenčná alternatíva vodnej cesty Váh-Odra, ale ako logické spojenie v rámci magistrálnych vnútrozemských vodných ciest Labe (E 20), Odry (E 30) a Dunaja (E 80). Obidve vodné cesty si nebudú vzájomne konkurovať, ale budú sa vzájomne dopĺňať a budú realizačným výstupom Európskej dohody AGN.“
Téma: Politici
Adrian Năstase (* 22. jún 1950) je rumunský sociálnodemokratický politik. V rokoch 2000 – 2004 bol premiérom Rumunska. V rokoch 1990 – 1992 ministrom zahraničných vecí, 2004 – 2006 predsedom dolnej komory parlamentu. V období 1992 – 2012 bol poslancom rumunského parlamentu. Roku 2004 kandidoval na prezidenta, v prvom kole hlasovania vyhral s 40,9 percentami, v druhom ho však porazil Traian Băsescu, hoci tesne, Băsescu mal 51,2 percent hlasov, Năstase 48,8 percent. Je predstaviteľom Sociálnodemokratickej strany (Partidul Social Democrat). Roku 2012 bol odsúdený za korupčné jednanie na dva roky do väzenia, Năstase však súd označil za zmanipulovaný a riadený svojim politickým rivalom Traianom Băsescom. Tesne pred zatknutím sa Năstase pokúsil o samovraždu.
Téma: Futbal
4. liga je štvrtá najvyššia futbalová súťaž na Slovensku. V sezóne 2023/2024 je rozdelená na štyri skupiny - Bratislava, západ, stred a východ, ktoré sú riadené príslušnými regionálnymi zväzmi.
Téma: Politici
Dr. Javier Solana Madariaga (* 14. júl 1942, Madrid, Španielsko) je španielsky politik, bývalý generálny tajomník NATO a Vysoký predstaviteľ Európskej únie pre spoločnú zahraničnú a bezpečnostnú politiku. Vyštudoval fyziku vo Veľkej Británii a USA a stal sa profesorom fyziky na Complutense University v Španielsku.
Téma: Filmy
Ant-Man a Wasp je americký akčný film z roku 2018 natočený režisérom Peytonom Reedom, na motívy komiksov od Marvel Comics o superhrdinovi Ant-Manovi. V hlavnej úlohe sa objavil opäť Paul Rudd ako Ant-Man. Jedná sa o pokračovanie filmu Ant-Man (2015) a zároveň o dvadsiaty film série Marvel Cinematic Universe. Do amerických kín bol film uvedený 6. júla 2018. S rozpočtom 162 – 195 miliónov dolárov k 17. augustu 2021 zarobil cez 622,7 miliónov dolárov a je v top desiatke najzárobkovejších filmov roku 2018. Pokračovanie s názvom Ant-Man and the Wasp: Quantumania bolo vydané vo februári 2023.
Téma: Vrchy
Suur Munamägi (lot. Munameģis, lit. sur Munamiagis, rus. Суур Мунамяги; estónske meno znamená „Veľký vajcový vrch“, mená v ostatných jazykoch sú odvodené z estónčiny) je najvyšším vrchom Estónska a tiež všetkých pobaltských štátov. Nadmorská výška jej vrcholu je 318,1 metrov. Leží v Haanijskej vysočine blízkosti dediny Haanja v strednej časti estónskeho kraja Võrumaa, neďaleko lotyšských a ruských hraníc. Okolitá krajina je mierne kopcovitá a zalesnená. Na najvyššom bode je vyhliadková veža, ktorá meria 29,1 metra. Z nadmorskej výšky 346,7 metrov je pri dobrej viditeľnosti výhľad do vzdialenosti 50 km. Blízko vrcholu je prameň, z ktorého vytekajúca voda vytvára v okolí malé jazerá a rybníky.
Téma: Spisovatelia
Jun Čchi-ho (kór. Yun Chi-ho, hangul: 윤치호, hanča: 尹致昊) (* 26. december 1864 - † 9. december 1945) bol kórejský revolucionár, aktivista, pedagóg, politik. Strýko Jun Po-sona, štvrtého prezidenta Kórejskej republiky. Používal aj prezývku Čwaong.
Téma: Medicína
Kontraindikácia (lat.) môže byť v medicíne: zákaz liečebných zákrokov, ktoré by mohli zhoršiť stav chorého vylúčenie niektorých liekov alebo cvikov (napríklad ásan) pri určitých chorobách alebo stavoch organizmu závažné príčiny a dôvody zákazu alebo vylúčenia použitia nejakého lieku, spôsobu liečby či nejakého výkonu
Téma: Filmy
Autá 2 (angl. Cars 2) je animovaný film štúdia Pixar z roku 2011. Je to pokračovanie filmu Autá z roku 2006. Premiéra filmu sa uskutočnila 24. júna 2011 v USA. O réžiu 106 minútového filmu sa postaral John Lasseter.
Téma: Futbal
Real Club Deportivo de La Coruña, S.A.D., zväčša nazývaný Deportivo La Coruña, je španielsky futbalový klub sídliaci v meste La Coruña. Klub vznikol v 2. marca 1906 a domáce zápasy hráva na štadióne Estadio Municipal de Riazor.
Téma: Spisovatelia
Daniel Abse, známy aj ako Dannie Abse (* 22. september 1923, Cardiff, Spojené kráľovstvo – † 28. september 2014) bol waleský spisovateľ a básnik píšuci po anglicky.
Téma: Vtáky
Kačica pestrá (iné názvy: chrapačka dvojškvrnná, kačica dvojškvrnná, kačica formosa, kačica dvojpása; lat. Sibirionetta formosa) je zúbkozobec z čeľade kačicovité (Anatidae). Obýva Sibír. Podľa Medzinárodnej únie na ochranu prírody a prírodných zdrojov kačica pestrá patrí medzi najmenej ohrozené druhy, trend celkovej populácie je stúpajúci. Boli zaznamenané zvyšujúce sa počty zimujúcich v Južnej Kórei, rozšírovanie sa a nárast populácie v Číne a pomalý nárast stavov v Japonsku.
Téma: Vtáky
Čajka malá (lat. Hydrocoloeus minutus syn. Larus minutus) je malý druh čajky z čeľade čajkovité. Žije nesúvisle v palearktíde, hniezdi najmä v severnom Kazachstane a v juhozápadnej Sibíri. Cez Slovensko migruje roztrúsene na celom území, zistená bola na 15,20 % mapovacích kvadrátov. Podľa Medzinárodnej únie na ochranu prírody a prírodných zdrojov čajka malá patrí medzi najmenej ohrozené druhy, trend celkovej populácie je stúpajúci, európska populácia má kolísavý trend.
Téma: Filmy
Avatar je americký 3D sci-fi film, ktorý napísal a režíroval James Cameron. Hlavné postavy stvárnili Sam Worthington, Zoe Saldaña, Sigourney Weaverová a Stephen Lang. Film bol vyrobený v produkcii Lightstorm Entertainment a distribuovaný spoločnosťou 20th Century Fox. Premiéru mal v Londýne 10. decembra 2009, na Slovensku bol z dôvodu časového posunu uvedený 17. decembra, deň pred uvedením do amerických kín. Avatar zarobil v Spojených štátoch a Kanade 27 miliónov $ v prvý deň uvedenia. Počas prvého víkendu od uvedenia zarobil v USA a Kanade 77 miliónov $ a 232 miliónov $ celosvetovo. Za päť týždňov od jeho uvedenia celosvetovo zarobil viac ako 1,85 miliardy $, čím sa stal najziskovejším filmom vôbec a dostal sa na vedúce pozície v tabuľkách návštevnosti, keďže predstihol Cameronov predchádzajúci film Titanic z roku 1997, ktorý doteraz zarobil okolo 1,8 miliardy $. James Cameron oznámil televízii MTV, že by chcel natočiť ešte dve pokračovania.
Téma: Filmy
Čert nespí je slovenský film z roku 1956. Scenár podľa troch poviedok Petra Karvaša napísali Jozef Alexander Tallo, Maximilián Nitra, Peter Solan a František Žáček. Film natočili režiséri Peter Solan a František Žáček.
Téma: Politici
Alexander Šindelár (* 23. február 1888, Bernolákovo – † 2. november 1947, Piešťany) bol slovenský rímskokatolícky kňaz a komunálny politik, pôsobiaci významne v Piešťanoch ako starosta.
Téma: Rieky
Hronsek (maď. Garamszeg, nem. Granseck) je obec na Slovensku v okrese Banská Bystrica. Nachádza sa na ľavom brehu rieky Hron asi 10 km južne od Banskej Bystrice.
Téma: Medicína
Katéter alebo cievkovač je v lekárstve úzka hadička alebo rúrka z umelej hmoty, latexu, silikónu alebo skla, pomocou ktorej sa z terapeutických alebo diagnostických dôvodov sondujú, vyprázdňujú, napĺňajú alebo vyplachujú duté orgány (napr. močový mechúr, žalúdok, cievy). Zavedenie katétra sa nazýva katetrizácia alebo cievkovanie. Katéter sa môže použiť napríklad aj na meranie tlaku. Vtedy je naplnený fyziologickým roztokom, ktorým sa tlak prenáša (podľa Pascalovho zákona) až ku tlakovému snímaču.
Téma: Futbal
Córdoba Club de Fútbol, S.A.D. je španielsky futbalový klub so sídlom v Córdobe, v Andalúzii. Bol založený v roku 1954 a v súčasnosti hrá v tretej najvyššej španielskej futbalovej súťaži, Segunda División B. Domovským stánkom klubu je štadión Nuevo Arcángel s kapacitou 18 280 miest.
Téma: Rieky
Meander je odchýlka vodného toku od priameho smeru vo forme oblúka. Názov je odvodený z pomenovania rieky Maiandros (dnes Menderes) v Turecku. Meander sa skladá z oblúka, horného ramena, ktoré leží od oblúka v smere proti prúdu, a dolného ramena, ktoré leží od oblúka v smere po prúde. Územie uzatvorené vo vnútri meandra medzi horným a dolným ramenom a meandrovým oblúkom sa nazýva ostroha. S časťami riečnej doliny, ležiacimi mimo meandra, spája ostrohu tzv. meandrová šija. Meandre vznikajú v dôsledku bočnej (laterálnej) erózie vodných tokov. Zatláčaním prúdnice k niektorému brehu vodného toku dochádza k diferenciácii brehov na nárazový a nánosový breh. Nárazový breh je účinkami nárazov vodného toku podomieľaný a podkopávaný. Má konkávny (dutý) tvar a je často strmší ako protiľahlý nánosový breh. Nánosový breh je miestom, kde sa usadzujú riečne sedimenty. Má konvexný (vypuklý) tvar a je často viac plochý ako protiľahlý nárazový breh. Bočnou eróziou sa meandre postupne rozširujú a pozvoľna sa presúvajú smerom po prúde vodného toku. Ostrohy meandrov sa postupne zmenšujú, meandrová šija sa zužuje a dochádza k zaškrteniu meandra. Vtedy si vodný tok, najmä počas povodní, prerazí cestu naprieč zúženou meandrovou šijou, pričom si skráti cestu. Z niekdajšieho pretekaného meandra vzniká tzv. opustený meander. Uprostred riečnych dolín ostávajú po zaškrtení meandrov z niekdajších ostrôh osamelo stojace pahorky alebo vŕšky, označované ako obtočníky. Opustené meandre sú v dolinách vodných tokov pomerne častým javom. Pretože voda v nich prestáva prúdiť, menia sa na meandrové jazierka. Meandrové jazierko má najčastejšie tvar rožka a volá sa aj mŕtve rameno. Mŕtve rameno je spočiatku vyživované vodou z rieky, ktorá do neho presakuje cez náplavy. Postupne zarastá vodným rastlinstvom a zapĺňa sa hnilokalom vznikajúcim pri rozklade rastlinných a živočíšnych zvyškov. V konečných štádiách sa premení na močiar alebo na mokrú lúku. Meandrový pás. Pás územia, v ktorom vodný tok meandruje a v
Téma: Vtáky
Bojovník bahenný alebo pobrežník bojovný (Calidris pugnax alebo Philomachus pugnax) je druh vtáka z čeľade slukovité (Scolopacidae). Zaraďuje sa buď do rodu pobrežník (Calidris) alebo do samostatného rodu bojovník (Philomachus). Obýva palearktídu. Podľa Medzinárodnej únie na ochranu prírody a prírodných zdrojov bojovník bahenný patrí medzi najmenej ohrozené druhy, trend celkovej populácie je klesajúci, stavy v Európe poklesli za obdobie troch generácií (15.9 rokov) o 25%. V Ázii nie je zaznamenané znižovanie stavov. Počty zimujúcich v Afrike stúpajú.
Téma: Rieky
Wye (po walesky Afon Gwy) je 215 kilometrov dlhá rieka vo Spojenom kráľovstve, kde tvorí časť hranice medzi Anglickom a Walesom. V dobách Rímskej ríše sa nazývala Vaga (odvodené od vagus – vandrák). Wye pramení vo waleských horách u Plynlimona a vlieva sa do estuára rieky Severn a teda do Bristolského zálivu. Tečie cez grófstva Ceredigion, Powys, Monmouthshire, Gloucestershire a Herefordshire. Pri rieke Wye ležia mestá Rhayader, Builth Wells, Hay-on-Wye, Hereford, Ross-on-Wye a Monmouth. Prítoky Wye sú Lugg, Arrow, Elan, Dulas, Irfon, Marteg, Monnow, Trothy, Ithon, Llynfi, Tarennig a Bidno. Pred rozvojom železnice slúžila Wye pre lodnú dopravu, dnes je využívaná predovšetkým na rekreačné účely: pre rekreačný rybolov, kanoistiku a veslovanie.
Téma: Spisovatelia
Florian Ceynowa (* 4. máj 1817, Slawoszyno, Poľsko – † 26. marec 1881, Bukowiec, Poľsko) bol poľský lekár kašubskej národnosti, doktor medicíny, zakladateľ kašubskej literatúry. Spísal prvú kašubskú gramatiku (1879) a vydával i kašubský časopis.
Téma: Vrchy
Ostrov Petra I. (nór. Peter I. Oy) je ostrov a zámorske územie Nórskeho kráľovstva. Nachádza sa blízko Antarktídy v Amundsenovom mori. Objavil ho ruský námorný dôstojník Faddej Faddejevič Bellinsgauzen 21. januára 1821. Ostrov má rozlohu 249 km² a nachádza sa v juhovýchodnej časti Tichého oceánu. Ostrov nie je trvalo obývaný, nachádza sa tu len automatická meteorologická stanica a rádiostanica. Povrch ostrova je z väčšej časti pokrytý ľadovcom. Najvyšším bodom je sopka s výškou 1 755 m n. m. (angl. Lars Christensen Peak).
Téma: Politici
Toto je zoznam ministerských predsedov (Minister-Präsident) a spolkových kancelárov (Bundeskanzler) Rakúska. Na čele vlády rakúskej polovice Rakúska-Uhorska (Predlitavska) medzi rokmi 1867 a 1918 stál ministerský predseda. Táto funkcia bola porovanteľná s funkciou predsedu vlády.Od konca roka 1918 (zánik Rakúsko-Uhorska) resp. od roku 1920 bol predsedom vlády spolkový kancelár.
Téma: Vrchy
Lezenie je pohyb s pomocou rúk a nôh pri výstupe na strmé objekty. Robí sa pre rekreáciu (na dosiahnutie neprístupného miesta alebo pre vlastné potešenie) ale aj profesionálne na udržanie kondície ale aj napr. v rámci vojenských operácii. Lezenie býva bežne zamieňané s horolezectvom. Rozdiel medzi nimi spočíva v tom, že horolezectvo sa realizuje v prírodnom teréne. Lezenie môže byť technické, ale aj silové. Lezenie môže byť technikou horolezectva, rozoznáva sa napr.: skalné lezenie snehové lezenie ľadovcové lezenie kombinované lezenie lezenie v družstvách sólo lezenie
Téma: Rieky
Komárno (maď. Komárom, nem. Komorn, srb. Коморан (Komoran), lat. Camarum, Comaromium) je okresné mesto v Nitrianskom kraji na Slovensku, ktoré leží pri sútoku Dunaja a Váhu. Pre odlíšenie od mesta s rovnakým názvom, ktoré leží v Maďarsku, je v hovorovej maďarčine používaný názov Észak-Komárom (Severné Komárno) alebo Révkomárom.
Téma: Vtáky
Kolibiarik stužkatý (lat. Phylloscopus humei) je druh spevavca z čeľade penicovité (Sylviidae). Obýva horské lesy. Podľa Medzinárodnej únie na ochranu prírody a prírodných zdrojov kolibiarik stužkatý patrí medzi najmenej ohrozené druhy, populácia ale pravdepodobne klesá z dôvodu zmenšovania plochy lesných biotopov v oblasti jeho rozšírenia rýchlosťou 1,2% za 10 rokov.
Téma: Futbal
Albacete Balompié, S.A.D. je španielsky futbalový klub so sídlom v Albacete, v autonómnej oblasti Kastília-La Mancha. Bol založený 2. augusta 1940 a aktuálne hrá Segunda División, druhej najvyššej španielskej futbalovej súťaži, v sezóne 2008/09 v nej skončil na 15. mieste.
Téma: Spisovatelia
Pavol Emanuel Dobšinský (* 16. marec 1828, Slavošovce – † 22. októbra 1885, Drienčany) bol slovenský evanjelický kňaz, folklorista a zberateľ ľudovej slovesnosti, ktorý sa radí do obdobia romantizmu a je jedným zo spisovateľov štúrovskej generácie. V ankete RTVS Najväčší Slovák v roku 2019 bol vyhodnotený na 70. mieste.
Téma: Rieky
Tulcea je mesto v Rumunsku v historickej oblasti Dobrudža a administratívne centrum rovnomennej župy. Nachádza sa na východe Rumunska neďaleko delty rieky Dunaj blízko hraníc s Ukrajinou.
Téma: Filmy
Asterix a prekvapenie pre Cézara (franc. Astérix et la surprise de César) je francúzsky animovaný film z roku 1985, ktorý režírovali Gaëtan a Paul Brizzi a produkovali ho Gaumont International, Dargaud Films a Les Productions René Goscinny. Film mal v Česko-Slovensku premiéru 1. decembra 1989 (v distribúcii Ústřední půjčovna filmů – ÚPF / Slovenská požičovňa filmov – SPF) a bol nadabovaný do češtiny a slovenčiny.
Téma: Politici
Jóhanna Sigurðardóttir (výslovnosť IPA: [ˈjouːhana ˈsɪːɣʏrðarˌtouʰtɪr̥]; * 4. október 1942, Reykjavík) je islandská politička, ktorá v rokoch 2009 – 2013 pôsobila vo funkcii predsedníčky vlády Islandu ako vôbec prvá žena na tejto pozícii a prvá otvorene homosexuálna hlava vlády na svete. V rokoch 1962 – 1971 pracovala ako letuška a v rokoch 1971 – 1978 ako kancelárska pracovníčka. Od polovice 60. rokov 20. storočia sa zapojila do odborového hnutia, najskôr ako predsedníčka Flugfreyjufélag Íslands („Islandská asociácia leteckých stevardov“; 1966 – 1969) a následne ako predsedníčka Verzlunarmannafélag Reykjavíkur („Zväz reykjavíckych zamestnancov obchodu“; 1976 – 1983). Ako kandidátka Sociálnodemokratickej strany (Alþýðuflokkurinn; SDS) bola v roku 1978 zvolená za poslankyňu Althingu (parlamentu). V roku 1984 ju zvolili za podpredsedníčku SDS a na prelome 80. a 90. rokov predstavovala vedúcu osobnosť ľavého krídla SDS. V rokoch 1987 – 1994 pôsobila ako ministerka sociálnych vecí v rámci troch rôznych vlád, pričom sa zasadila o reorganizáciu štátom garantovaných hypoték na bývanie a podporu štátneho bývania. V roku 1994 sa pre spor s predsedom SDS Jónom Baldvinom Hannibalssonom vzdala podpredsedníctva v strane a nasledujúci rok založila vlastnú politickú stranu, Národné hnutie (Þjóðvaki). Po počiatočnom nadšení voličská podpora hnutia opadla a v roku 1996 bolo hnutie nútené sformovať parlamentnú skupinu so sociálnymi demokratmi. V roku 1999 sa Sigurðardóttir podieľala na sformovaní Sociálnodemokratickej aliancie (Samfylkingin; SDA). V roku 2007 opätovne získala funkciu ministerky sociálnych vecí, tentoraz vo vládnej koalícii SDA a Strany nezávislosti. Po prepuknutí hospodárskej krízy v roku 2009 vytvorila SDA a Ľavicové hnutie – zelená kandidatúra (Vinstrihreyfingin – grænt framboð) novú vládu s Jóhannou Sigurðardóttir ako predsedníčkou. V apríli 2013 odišla z aktívnej politiky.
Téma: Rieky
Hronské noviny bol politický a spoločenský časopis, ktorý vychádzal na Slovensku v 20. storočí. Hronské noviny vychádzali v Banskej Bystrici každú nedeľu (týždenník).
Téma: Medicína
Bezvedomie je porucha (strata) vedomia a strata schopnosti reagovať na podnety z okolia (svetlo, zvuk, bolesť) ako následok poruchy funkcie mozgu, ale je to aj strata schopnosti reagovať na vnútorné podnety. Je to život ohrozujúci stav, pretože môže spôsobiť poruchy dýchania alebo môže dôjsť k vdýchnutiu (aspirácii) obsahu žalúdka.
Téma: Vrchy
Gunung Kinabalu je vrch na ostrove Borneo v Juhovýchodnej Ázii. Leží v malajzijskom štáte Sabah a je súčasťou chráneného územia Národný park Kinabalu. Je najvyšším vrchom pohoria Banjaran Crocker na ostrove Borneo, najvyšším vrchom Malajzie a najvyšším vrchom celého Malajského súostrovia (bez ostrova Nová Guinea). Podľa topografickej prominencie je dvadsiatym najprominentnejším vrcholom na Zemi. Satelitné merania z roku 1997 určili výšku jeho najvyššieho vrcholu na 4 095 m n. m., čo je o cca 6 m menej ako predchádzajúce merania. Túto správu oznámil vtedajší malajzijský premiér Mahathir Mohamad. Na Gunung Kinabalu sa nachádza ekoregión horských alpských lúk a krovísk. Vrch a jeho okolie patrí medzi dôležité biologické lokality na svete: Rastie tu viac než 4 500 druhov rastlín, žije tu 326 druhov vtákov a 100 druhov cicavcov. Medzi známe druhy patrí gigantická rastlina z rodu Rafflesia alebo orangutany. Národný park a vrchol sú zapísané do zoznamu Svetového dedičstva UNESCO. Výstup na vrchol nie je pre osobu s dobrou kondíciou náročný. Na hlavnej trase nie je potrebný ani horolezecký výstroj. Ostatné trasy na vrcholy v masíve si však vyžadujú horolezecké schopnosti.
Téma: Spisovatelia
Elia Levita (hebr. אליהו בן אשר הלוי אשכנזי‎; * 13. február 1469, Neustadt an der Aisch, Nemecko – † 28. január 1549, Benátky, Taliansko), známy tiež pod menami Elijah Levita, Elias Levita, Élie Lévita, Elia Levita Ashkenazi, Eliahu Levita, Eliyahu haBahur („Elijah the Bachelor“), Elye Bokher, bol renesančný hebrejský jazykovedec, lexikograf, učeň a básnik. Bol autor románu Bovo-Bukh (napísaný v rokoch 1507 – 1508), najobľúbenejšieho rytierskeho románu napísaného v jazyku Jidiš. Žil počas dekády v dome Kardinála Egidia da Viterba a bol tiež jedným z popredných učiteľov významných kresťanských osobností v hebrejčine a židovského mysticizmu počas renesancie.
Téma: Rieky
Hronská niva je geomorfologický podcelok Podunajskej pahorkatiny. Tvorí ju územie v blízkosti rieky Hron, medzi Tlmačmi a Štúrovom. Východný okraj strednej časti zaberá geomorfologická časť Sikenická mokraď.